Isabelle Huppertová

Isabelle Anne Madeleine Huppertová (* 16. marec 1953, Paríž, Francúzsko) je francúzska herečka. Od svojej prvej roly v roku 1971 hrala vo viac než 100 filmoch.

Šestnásťkrát bola nominovaná na Césara pre najlepšiu herečku. Odniesla si dve sošky, za filmy Obrad (La Cérémonie, 1996) a Elle (2017). V roku 1978 tiež získala cenu BAFTA za výkon vo filme Čipkárka. Zúčastnila sa mnohých filmových festivalov (v Cannes, Benátkach alebo Moskve), kde jej bolo udelené ocenenie v kategórii Najlepšia herečka. 

Počas svojej kariéry spolupracovala s radom známych režisérov, ako sú Claude Chabrol, Bertrand Tavernier, Jean-Luc Godard, Andrzej Wajda alebo Marco Ferreri.

 Životopis 
Narodila sa v Paríži ako dcéra Annick Beau, učiteľky angličtiny, a Raymonda Hupperta, výrobcu trezorov. Jej otec s uhorskými koreňmi (jeho rodina pochádzala z Prešova) bol vychovávaný ako žid, ale neskôr konvertoval ku katolicizmu. Má štyroch súrodencov. Po maturite na lýceu v Saint-Cloud študovala ruštinu na Faculté de Clichy a krátky čas pôsobila ako aj učiteľka tohto jazyka. Vyštudovala parížske konzervatórium a svoj debutový film nakrútila v roku 1971.

Od roku 1982 je jej životným partnerom filmár Ronald Chammah, s ktorým má tri deti, vrátane herečky Lolity Chammahovej.

 Kariéra 
Prvýkrát sa na filmovom plátne objavila v roku 1972, vo veku devätnástich rokov. Vtedy si zahrala vo filme César a Rosalie (César et Rosalie) režiséra Claude Sauteta. Viac sa ale presadila až svojím druhým filmom Faustine et le Bel Été od režisérky Niny Companeezovej. 

V divadle sa objavila až rok po prvom filme v roku 1973. Vtedy sa predstavila v hre Príde budúce leto? v réžii Jacquesa Spiessera v parížskom divadle Petit Odéon. Medzinárodne známou sa stala vďaka filmu Sudca a vrah z roku 1976. V roku 1980 prvýkrát hrala v zahraničnom filme, v snímke Nebeská brána, ktorý režíroval Michael Cimino. Oceňovaný bol aj jej výkon vo filme 8 žien (8 femmes) z roku 2002 alebo filme Pianistka (La Pianiste) z roku 2001.

Ako filmová herečka sa angažuje dodnes, z novších filmov je možné vidieť ju v tituloch ako Zmiznutie Eleanor Rigby (2014), Body art (2015) alebo "Elle" z roku 2016. V divadle hrá už len zriedka.

 Filmografia (výber) 

 Ocenenia 
náhľad|Huppertová s druhým Césarom (2017)
 1978: cena BAFTA pre najsľubnejšiu herečku za film Čipkárka
 1978: cena pre najlepšiu herečku na Filmovom festivale v Cannes za film Violette Nozière
 1980: David di Donatello pre najlepšiu zahraničnú herečku za film Čipkárka
 1988: Volpiho pohár pre najlepšiu herečku na Benátskom filmovom festivale za film Une affaire de femmes
 1991: cena pre najlepšiu herečku na Moskovskom filmovom festivale za film Madame Bovary
 1995: Volpiho pohár pre najlepšiu herečku na Benátskom filmovom festivale za film Obrad
 1996: cena Prix Lumières pre najlepšiu herečku za film Obrad
 1996: César pre najlepšiu herečku za film Obrad
 2001: cena pre najlepšiu herečku na Filmovom festivale v Cannes za film La Pianiste
 2001: Európska filmová cena pre najlepšiu herečku za film La Pianiste
 2001: Nemecká filmová cena pre najlepšiu herečku za film Malina
 2001: cena Prix Lumières pre najlepšiu herečku za film Merci pour le chocolat
 2002: Strieborný medveď na Berlínskom filmovom festivale za film 8 žien
 2002: Európska filmová cena pre najlepšiu herečku za film 8 žien
 2005: špeciálny Zlatý lev na Benátskom filmovom festivale za film Gabrielle a za celkový umelecký prínos
 2006: cena Prix Lumières pre najlepšiu herečku za film Gabrielle
 2008: Cena Konstantina Stanislavského na Moskovskom filmovom festivale
 2017: César pre najlepšiu herečku za film Elle

 Referencie 

 Iné projekty 

 Externé odkazy 



 Isabelle Huppert na FDb.cz

 Zdroj 


Kategória:Francúzske filmové herečky
Kategória:Francúzske divadelné herečky
Kategória:Rozprávači audiokníh
Kategória:Držiteľky Césara za najlepšiu herečku v hlavnej úlohe
Kategória:Držitelia ceny BAFTA
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Držitelia ceny Independent Spirit Award
Kategória:Držitelia ceny Krištáľový glóbus
Kategória:Držiteľky ceny Satellite Award
Kategória:Nositelia Radu čestnej légie
Kategória:Absolventi Conservatoire national supérieur d'art dramatique
Kategória:Osobnosti z Paríža